**LEIEAVTALE**

Mellom Kristiansand kommune (utleier og leietaker – som spesifisert i søknaden i Aktiv kommune.

Myren gård er en verneverdig bygning som er en del av kommunens kulturarv. Det er viktig at leietaker tar hensyn til bygningens spesielle kulturverdi gjennom hele leieforholdet. Det må ikke settes glass med innhold i, eller mat, på noen av de polerte møbeloverflater. Møbler skal ikke flyttes på.

**Dato/varighet**

Avtalen gjelder for leie av Myren gård som spesifisert i digitalt søknadsskjema i Aktiv kommune.

**Pris/betaling**

Som spesifisert i digitalt søknadsskjema i Aktiv kommune.

Leieprisen gjelder for inneværende år. Leieavtaler som gjelder for senere år vil få justert leieprisene etter bystyrets budsjettbehandling i desember.

**Leietakers plikter**

Leietaker bekrefter med sin signatur å være over 25 år.

Leietaker er ansvarlig for skjenkebevilling ved eventuell alkoholservering. Søknad og forpliktende retningslinjer finnes på Kristiansand kommunes nettsider. Dokumentasjon på skjenkebevilling skal uoppfordret fremlegges for utleier.

Dersom det skal arrangeres åpne publikumsarrangementer med alkoholservering er leietaker ansvarlig for vakthold av vaktselskap som er godkjent av politiet. Dokumentasjon på avtale med vaktselskapet skal uoppfordret fremlegges for utleier.

Ved andre typer arrangementer kan kommunen kreve vakthold dersom det vurderes som nødvendig.

Leietaker plikter å følge utarbeidet leievilkår for lokaler som skal leies. Vilkårene følger som vedlegg til leieavtalen.

Leietaker plikter å følge brann- og sikkerhetsinstruks som finnes i lokalet. Instruksen skal gjennomgås på stedet sammen med utleier.

Det er ikke tillatt med bruk av levende stearinlys i lokalet. Det finnes led lys tilgjengelig som leietaker kan bruke.

**Avbestilling**

Ved avbestilling innen tre måneder før oppstart av leieperioden, påløper et avbestillingsgebyr på kr. 400,-. Resterende refunderes.

Ved avbestilling senere enn tre måneder før oppstart av leieperioden refunderes 50% av beløpet.

Ved avbestilling senere enn en måned før oppstart av leieperioden refunderes 25% av beløpet.

**Ansvar**

Leietaker plikter å varsle utleier umiddelbart om skader som oppstår i løpet av leieforholdet.

Leietaker plikter å erstatte alle tap som oppstår som følge av leietakers bruk av lokalet. Dette omfatter, men er ikke begrenset til, skader på bygg, interiør og andre gjenstander.

Leieavtale for Vågsbygd kultursenter er lest og akseptert.

Godkjenning via ID porten erstatter leiers signatur.

**Vedlegg:**

Leievilkår

Brann- og sikkerhetsinstruks

Låseinstruks